wickkiey/tamil-wikipedia-chunked huggingface dataset:
# ஜோர்ஹாட் மாவட்டம்

## மக்கள் தொகை

2011-ஆம் ஆண்டு மக்கள் தொகைக் கணக்கெடுப்பின் போது, 1,091,295 மக்கள் வசித்தனர்.
சதுர கிலோமீட்டருக்குள் 383 பேர் என்ற அளவில் மக்கள் அடர்த்தி உள்ளது.
# அனுசாசன பருவம்

**அனுசாசன பருவம்** (சமசுக்கிருதம்: अनुशासन पर्व) என்பது மகாபாரதத்தின் பதினெட்டுப் பருவங்களுள் பதின்மூன்றாவது பருவம் ஆகும். அனுசாசனம் என்பது *அறிவுறுத்தல்* அல்லது *ஆணை* என்னும் பொருள் தருவது. இப்பருவத்தின் கருப்பொருளும் இதற்கு முந்திய சாந்தி பருவத்தின் தொடர்ச்சியே. அரசனுக்கு உரிய கடமைகள், சட்டத்தின் ஆட்சி, தலைவனுக்கு நெருங்கியவர்களுக்கான அறம் குறித்த அறிவுரைகள் என்பன இப்பருவத்திலும் காணப்படுகின்றன.
# அனுசாசன பருவம்

## அமைப்பு

இப்பருவம் மொத்தம் 168 பிரிவுகளைக் கொண்ட இரண்டு துணைப் பருவங்களாகப் பிரிக்கப்பட்டுள்ளது. இவை பின்வருமாறு:
1. தன தரும பருவம்
1. பீஷ்ம சுவர்க்காரோகண பருவம்
தன தரும பருவத்தில் பொருள், அறம் ஆகியவை தொடர்பான உரையாடல்களும் அறிவுறுத்தல்களும் அடங்கியிருக்க, பீஷ்ம சுவர்க்காரோகண பருவத்தில் வீடுமர் (பீஷ்மர்) இவ்வுலகை விட்டு நல்லுலகம் செல்வது தொடர்பான விடயங்கள் சொல்லப்படுகின்றன.
# மாங்கனித் திருவிழா

**மாங்கனித் திருவிழா** என்பது அறுபத்து மூன்று நாயன்மார்களில் ஒருவரான காரைக்கால் அம்மையாரின் வாழ்வில் ஒரு மாங்கனி தொடர்பாக நிகழ்ந்த மறக்க முடியாத நிகழ்வினை இன்றளவும் நினைவு கூருமுகமாக, காரைக்காலிலுள்ள சுந்தரம்பாள் உடனாய ஸ்ரீகயிலாசநாத சுவாமி கோயில் சார்பில் நடத்தப்படும் திருவிழா ஆகும். காரைக்கால் அம்மையார் கோயில் மாங்கனித் திருவிழா ஒவ்வொரு ஆண்டும் ஆனி மாதம், பௌர்ணமி அன்று மிகச் சிறப்பாகக் கொண்டாடப்படுகிறது. மாங்கனித் திருவிழாவின் போது சுவாமி தேர் வீதி உலா வருகையில், பக்தர்கள் தங்கள் வேண்டுதலை நிறைவேற்றும் விதமாக, வீட்டு மாடிகளில் நின்றுகொண்டு இறைவன் மீது மாங்கனிகளை வாரி இறைத்து நேர்த்திக்கடன் செலுத்துவார்கள்.
# மாங்கனித் திருவிழா

## புராண வரலாறு

அறுபத்து மூன்று நாயன்மார்களில் ஒருவரானகாரைக்காலில் வாழ்ந்த சிவபக்தையான புனிதவதியின் வீட்டிற்கு வந்து மதிய வேளையில், சிவபெருமான், சிவனடியார் வேடத்தில் வந்து உண்பதற்கு அன்னம் வேண்டினார். புனிதவதியும் அன்னத்துடன், தன் கணவர் பரமதத்தன், ஏற்கனவே வாங்கி வைத்திருந்த இரண்டு மாங்கனிகளில் ஒன்றை சிவனடியாருக்கு படைத்தார்.  
வீடு திரும்பிய புனிதவதியின் கணவர் பரமதத்தன், தான் வாங்கி வைத்திருந்த இரண்டு மாங்கனிகளில் ஒன்றை வாங்கி புசித்தார். மாங்கனி நன்கு இனிக்கவே, மீதியிருந்த ஒரு மாங்கனியையும் புசிக்க வேண்டி, தன் மனைவி புனிதவதியிடம், அதனையும் எடுத்து வரச்சொன்னார்.  
இதனைக் கேட்ட புனிதவதி திகைத்து நின்று பின் இறைவனை மனதார வேண்டினார். இறைவனின் அருளால், புனிதவதியார் கையில் ஒரு மாங்கனி கிடைத்தது. அம்மாங்கனியைத் தன் கணவர் பரமதத்தனிடம் புசிக்கக் கொடுத்தார். இறைவன் அருளால் கிடைத்த மாங்கனியை சுவைத்த பரமதத்தனுக்கு, ஏற்கனவே உண்ட முதல் மாங்கனியை விட இது மிகமிக சுவையாக இருக்கவே, இம்மாங்கனி நான் ஏற்கனவே புசித்த மாங்கனியை விட அமைப்பும், சுவையும் மிகமிக மாறுபட்ட காரணத்தை வலியுறுத்தி கேட்க, புனிதவதியார் இறைவனின் திருவிளையாடலை எடுத்துரைத்தார்.  
இதை நம்ப மறுத்த பரமதத்தன், மீண்டும் ஒரு மாங்கனியை இறைவனிடமிருந்து வரவழைத்து தருமாறு கேட்க, புனிதவதியும் அவ்வாறே சிவபெருமானை மனதார நினைத்து வேண்டி, மீண்டும் ஒரு மாங்கனியைப் பெற்றதை நேரில் கண்ட கணவன் பரமதத்தன் மனதில் பயம் கொண்டார். இறையருள் வாய்த்த புனிதவதியைக் கண்டு பயந்து, அவரை விட்டு விலகினார். கணவனே தன்னை ஒதுக்கிய பின்னர், தனக்கு இந்த மனித உடல் இனி எதற்கு என்று இறைவனை வேண்டி பேய் உடல் பெற்றார். பின் பேயுடலுடன் கையிலைக்குச் சென்று சிவபெருமானை சரணடைந்தார் என்பது புராண வரலாறு.
# மாங்கனித் திருவிழா

## விழா நிகழ்வு

விழாவின்போது பக்தர்கள் தம் பிரார்த்தனையை நிறைவேற்றிக்கொள்ளும்பொருட்டு மாங்கனிகளை வீசும்போது விழாவிற்கு வந்திருந்தோர் அவற்றைப் பிடிக்கிறார்கள். பவளக்கால் சப்பரத்தில் சிவபெருமான் பிச்சாண்டவர் கோலத்தில் தம் கையில் மாம்பழத்துடன் உலா வந்து பக்தர்களுக்குத் தரிசனம் தந்து அவர்களின் அன்பை ஏற்றுக்கொள்வதாக பக்தர்களால் கருதப்படுகிறது.
# ஒலிவியா வைல்ட்

**ஒலிவியா ஜேன் வைல்ட்** (பிறப்பு: மார்ச் 10, 1984) ஒரு அமெரிக்க நாட்டு நடிகை, எழுத்தாளர், இயக்குநர், தயாரிப்பாளர் மற்றும் மாடல். இவர் 2003ஆம் ஆண்டு **ஸ்கின்** என்ற தொலைக்காட்சி தொடரின் மூலம் நடிப்புத்துறைக்கு அறிமுகமானார். அதைத் தொடர்ந்து த ஓ.சீ., ஹவுஸ், ட்ரான்: அப்ரைசிங், ரோபோட் சிக்கன், அமெரிக்கன் டாட்உள்ளிட்ட தொலைக்காட்சி தொடர்களிலும் மற்றும் பிக்ஸ், இன் டைம், பட்டர், தி வோர்ட்ஸ், ரஷ், உள்ளிட்ட பல திரைப்படங்களிலும் நடித்ததன் மூலம் பரிசியமான நடிகை ஆனார்.
# மாருதி விருது

**மாருதி விருது** என்பது ஆத்திரேலியக் கம்பன் கழகம் தமிழ் மொழியினதும் தமிழ் சமுதாயத்தின் உயர்விற்காகவும் தன்னலமற்ற சேவையாற்றியவரிற்கு அல்லது சமூக மேம்பாட்டிற்காக முன்னின்று உழைத்தவரிற்கு அல்லது தமிழர்கள் பெருமைப்படத்தக்க வகையில் சாதனை நிகழ்த்திய ஆத்திரேலியத் தமிழர் ஒருவருக்கு ஆண்டுதோறும் வழங்கும் ஒரு விருது ஆகும்.  
ஆத்திரேலியா வாழ் தமிழ் மக்களிடம் இருந்து பெறப்படும் பரிந்துரைகளின் அடிப்படையில் இவ்விருதுக்கான தேர்வு நடைபெறுகின்றது. தேர்வு செய்யப்படுபவர்கள் ஆண்டு தோறும் சிட்னி நகரில் நடைபெறும் ஆத்திரேலியக் கம்பன் விழாவில் மாருதி விருது வழங்கப்பட்டு சிறப்பிக்கப்படுகிறார்கள். இவ்விருது 2012 ஆம் ஆண்டு முதல் வழங்கப்பட்டு வருகிறது.
# மாருதி விருது

## மாருதி விருது பெற்றவர்கள்

- 2012: வைரமுத்து மனமோகன் (இதய மருத்துவ நிபுணர், சிட்னி)
- 2013: சிசு நாகேந்திரன் (நாடகக் கலைஞர், மெல்பேர்ன்)
- 2014: நா. மகேசன் (எழுத்தாளர், நாடகக் கலைஞர், சமூக சேவையாளர், சிட்னி)
- 2015: கந்தசாமி நல்லசிவம் (சமூக சேவையாளர், பேர்த், மேற்கு ஆஸ்திரேலியா)
- 2016: க. நடனச்சந்திரன் (மூளை நரம்பியல் நிபுணர், கான்பரா)
- 2017: வழங்கப்படவில்லை
- 2018: ஜெயசிங்கம் ஜெயமோகன் (புற்றுநோய் கதிரியக்கச் சிகிச்சை நிபுணர், சமூக சேவையாளர், நாடக நடிகர், சிட்னி)
- 2019: பேராசிரியர் சபாரத்தினம் பிரதாபன் (டார்வின்)
- 2020-2022: வழங்கப்படவில்லை
- 2023: மகாலிங்கம் சின்னத்தம்பி (தொழிலதிபர், பெருவள்ளல், எழுத்தாளர், பிரிஸ்பேன்)
- 2024: வழங்கப்படவில்லை
- 2025: மாவை நித்தியானந்தன் (எழுத்தாளர், கலைஞர், சமூகப் பணியாளர், மெல்பேர்ன்)
# மாருதி விருது

## சான்றோர் விருது

அவுஸ்திரேலியக் கம்பன் கழகம் ஆண்டு தோறும் மாருதி விருதுடன் நான்கு சான்றோர் விருதுகளையும் வழங்கி வருகிறது. சான்றோர் விருது பெற்றவர்கள் வருமாறு:  
- 2012:
- கலாநிதி பொன். பூலோகசிங்கம்
- எஸ். பரம் தில்லைராஜா
- எஸ். பொன்னுத்துரை
- மருத்துவ கலாநிதி பொன். சத்தியநாதன்  
- 2013:
- 'மிருதங்க வித்துவான்' ஆ. சந்தானகிருஷ்ணன்
- கவிஞர் இ. அம்பிகைபாகர்,
- திருமதி பாலம் இலட்சுமணன்
- ஓவியர் ஆசைப்பிள்ளை ஞானசேகரம்  
- 2014:
- திருமதி இராஜேஸ்வரி சந்திரசேகரம்
- சட்ட அறிஞர் சிவானந்தன்
- திருமதி. பத்மாவதி அருமைநாயகம்
- மருத்துவர் ஆர். எஸ். முத்துக்கிருஷ்ணன்  
- 2015:
- திருமதி புஷ்பராணி தங்கராஜா
- மருத்துவர் 'மறையூர்' சுந்தரேச இராமநாதன்
- இலகுப்பிள்ளை விஜயரத்தினம்
- செல்லையா வேலுப்பிள்ளை  
- 2016:
- கலாநிதி திருமதி ஞானா குலேந்திரன்
- கலாநிதி கந்தையா கணேசலிங்கம்
- இளமுருகனார் பாரதி
- மகாதேவஐயர் ஜெயராமசர்மா  
- 2017:
- நிர்மலேசுவரக் குருக்கள்
- மதியாபரணம் இரவிச்சந்திரா OAM
- இரத்தினசபாபதி சுதந்திரராஜ்  
- 2018:
- அன்பு ஜெயா
- செல்வரத்தினம் ஜெயேந்திரகுமார்
- மயில்வாகனம் தனபாலசிங்கம்
- அப்புப்பிள்ளை பாலசுப்பிரமணியம், OAM, மருத்துவர்  
- 2019
- ஜோன் ஜெகசோதி அடிகள் (சிட்னி)
- நாகமுத்து இராமலிங்கம் விக்கிரமசிங்கம் (மெல்பேர்ண்)
- சாரதா இரவிச்சந்திரன் (பிரிஸ்பேன்)
- சாந்தி ராஜேந்திரன் (மெல்பேர்ண்)  
- 2023
- மாணிக்கம் அருச்சுனமணி (சிட்னி)
- யோகலிங்கம் ஸ்ரீகாந்தா (யோகி - பிறிஸ்பேர்ண்)
- கிருஷ்ணா சேகரம் (சிட்னி)  
- 2024
- வைத்திலிங்கம் ஈழலிங்கம் (சிட்னி)
- கார்த்திகா கணேசர் (நாட்டிய கலாநிதி, சிட்னி)  
- 2025
- மாத்தளை சோமு (எழுத்தாளர், சிட்னி)
- புஷ்பராணி நடனபாதம் (சமூக சேவையாளர், சிட்னி)
- அனுஷா தர்மராஜா (நடன ஆசிரியை, சிட்னி)
# ஓக்காவேங்கோ கடைமடை

வெளியிட்ட **ஓக்காவேங்கோ கடைமடை**யின் எல்லைகள்]]  
**ஓக்காவேங்கோ கடைமடை** (ஆங்கில பெயர் : *Okavango Delta*) என்பது ஆப்பிரிக்கா கண்டத்தில் தென்னாப்பிரிக்கா நாட்டின் அருகில் போட்சுவானாவில் அமைந்துள்ள நீர் வழி மண்டலமான டெக்டானிக் நீளக்கால்வாய் பகுதியில் கலகாரி பாலைவனத்தை ஒட்டி அமைந்துள்ள ஒரு கழிமுகத்தெதிர் நிலம் ஆகும். ஓக்காவேங்கோ ஆற்றிலிருந்து வழிந்துவரும் நீராதாரமானது எந்த ஒரு கடலுக்கோ, பெருங்கடலுக்கோ, செல்லாமல் இந்த **ஓக்காவேங்கோ கடைமடையை** மட்டுமே செழிப்படையச் செய்கிறது. இந்த ஆற்றின் மூலம் ஒவ்வொரு ஆண்டும் 11 கன மீட்டர் அளவிற்கு தண்ணீர் பாய்ந்து 6,000-15,000 கி.மீ. தூரத்திற்கு பரவுகிறது. இவற்றில் கொஞ்ச நீர் மட்டும் நகாமி என்ற ஏரியில் தேங்குகிறது. இப்பகுதியில் மெரொமி வனவிலங்கு பாதுகாப்புப் பகுதியும், தேசிய பூங்கா ஒன்றும் இந்த டெல்டா பகுதியில் அமைந்துள்ளது. இப்பகுதி ஆப்பிரிக்காவில் ஏழு அதிசயங்களில் ஒன்றாக தன்சானியா நாட்டில் உள்ள அருசா நகரில் 2013ஆம் ஆண்டு பிப்ரவரி 11ஆம் தேதி தேர்ந்தெடுக்கப்பட்டுள்ளது.  
இப்பகுதியில் அமைந்துள்ள மோகடிகா என்ற ஏரி ஆதிகாலத்தில் வறண்டிருந்ததாக கருதப்படுகிறது. இது உலகிலேயே உள்நாட்டில் அமைந்துள்ள கடைமடைப் பகுதியாக நம்பப்பட்டாலும் இது தனிநாட்டில் அமைந்திருக்கவில்லை. இதே போல் தெற்கு சூடான் பகுதில் நைல் நதியும் மாலி நாட்டில் நைகீர் டெல்டாப் பகுதியும் இதேபோல் அமைந்துள்ளது.
# ஓக்காவேங்கோ கடைமடை

## நிலவியல்

### வெள்ளம்

ஒக்காவேங்கோ நதியின் பருவ கால உற்பத்தியானது ஆண்டுதோறும் சனவரி மாதம் துவங்கி பிப்ரவரி மாதம் முடிய 1,200 கிலோமீட்டர்கள் தூரம் வரைப் பரவும்படி நீரை உற்பத்தி செய்கிறது. அப்படி உற்பத்தி செய்யப்படும் நீரானது கடலுக்கு செல்லாமலே 150 கிலோமீட்டர்கள் முதல் 250 கிலோமீட்டர்கள் வரை நிலத்தில் மார்ச் முதல் ஜூன் மாதம் வரை பரவச்செய்கிறது. அப்படி பரவும் நீரானது 20 ஆம் நூற்றாண்டில் வேகமாக ஆவியுயிர்ப்பு மற்றும் ஆவியாதல் நிலையினால் வெப்ப நிலையைக் கட்டுக்குள் வைக்க முடிகிறது. ஆப்பிரிக்கா கண்டத்தில் அமைந்துள்ள இந்த நிலத்தின் காரணமாக ஜூன் முதல் ஆகஸ்ட் மாதம் வரை போட்சுவானா பகுதி காட்டுயிர் பாதிகாப்பு மண்டலமாக காட்சி அளிக்கும். இந்த நிலப்பகுதி 15,000 கிலோமீட்டர்கள் முழுவதுமே சரிசமாகக் காட்சி அளிக்கும்.<sup>2</sup>.
# ஓக்காவேங்கோ கடைமடை

## நிலவியல்

### மேலும் பார்க்க

- ஓக்காவேங்கோ ஆற்றுப் பள்ளத்தாக்கு
- சத்தா ஆப்பிரிக்காவின் பெரிய சதுப்புநிலங்கள்
# ஓக்காவேங்கோ கடைமடை

## படங்கள்

<>  
</>
# கர்பி ஆங்கலாங்கு மாவட்டம்

**கர்பி ஆங்கலாங்கு மாவட்டம்** அசாமில் உள்ளது. இதன் தலைமையகத்தை திபு நகரில் நிறுவியுள்ளனர். இது 10434 சதுர கிலோமீட்டர் பரப்பளவைக் கொண்டது. 2016-இல் இம்மவாட்டத்தின் பகுதிகளைக் கொன்டு கிழக்கு கர்பி அங்லோங் மாவட்டம் மற்றும் மேற்கு கர்பி அங்லோங் மாவட்டம் என இரண்டு புதிய மாவட்டங்கள் நிறுவப்பட்டது.
# கர்பி ஆங்கலாங்கு மாவட்டம்

## பொருளாதாரம்

இது வளர்ச்சியில் பின்தங்கியுள்ள மாவட்டங்களில் ஒன்று. மத்திய அரசு வழங்கும் வளர்ச்சி நிதியைப் பெறுகிறது.
# கர்பி ஆங்கலாங்கு மாவட்டம்

## ஆட்சிப் பிரிவுகள்

இந்த மாவட்டத்தை மூன்று வட்டங்களாகப் பிரித்துள்ளனர். அவை: திபு, ஹம்ரேன் போகஜான்
# கர்பி ஆங்கலாங்கு மாவட்டம்

## மக்கள் தொகை

2011-ஆம் ஆண்டு கணக்கெடுப்பின்போது, 965,280 மக்கள் வசித்தனர்.
சதுர கிலோமீட்டருக்குள் 93 பேர் என்ற அளவில் மக்கள் அடர்த்தி இருக்கிறது. பால் விகிதம், ஆயிரம் ஆண்களுக்கு 951 பெண்கள் என்ற அளவில் உள்ளது. இங்கு வசிப்போரில் 69.25% பேர் கல்வியறிவு பெற்றுள்ளனர்.
இங்கு பழங்குடியின மக்களும் வசிக்கின்றனர்.
# கர்பி ஆங்கலாங்கு மாவட்டம்

## மொழிகள்

மக்கள் கர்பி மொழியைப் பேசுகின்றனர். சிலர் திமாசா, ரெங்மா, குக்கி ஆகிய மொழிகளையும் பேசுகின்றனர்.
# நெஞ்சினிலே

***நெஞ்சினிலே*** (*Nenjinile*) 1999 ஆம் ஆண்டு இயக்குநர் எஸ். ஏ. சந்திரசேகரின் இயக்கத்தில் வெளிவந்த தமிழ்த் திரைப்படம். விஜய், இஷா கோப்பிகர் ஆகியோர் இப்படத்தில் முக்கியக் கதாபாத்திரத்தில் நடித்து வெளிவந்த இத்திரைப்படத்திற்கு தேவா இசையமைத்து இருந்தார். சோனு சூட், சிறீமன், நிழல்கள் ரவி, தேவன், மற்றும் மணிவண்ணன் ஆகியோர் துணை வேடங்களில் நடித்துள்ளனர்.
# நெஞ்சினிலே

## நடிகர்கள்

- விஜய் - கருணாகரன்
- இஷா கோப்பிகர் - நிஷா
- மணிவண்னன் - மணி
# வார்ப்புரு:விக்கித் திட்டம் இசுலாம்/doc

- = இசுலாம் தொடர்பான குறுங்கட்டுரைகளின் பேச்சுப் பக்கத்தினில் இதனை இடவும்
- = இசுலாம் தொடர்பான ஆரம்ப நிலை கட்டுரைகளின் பேச்சுப் பக்கத்தினில் இதனை இடவும்
- = இசுலாம் தொடர்பான சுமாராக எழுதப்பட்ட கட்டுரைகளின் பேச்சுப் பக்கத்தினில் இதனை இடவும்
- = இசுலாம் தொடர்பான நன்கு எழுதப்பட்ட கட்டுரைகளின் பேச்சுப் பக்கத்தினில் இதனை இடவும்
- = இசுலாம் தொடர்பான அருமையான கட்டுரைகளின் பேச்சுப் பக்கத்தினில் இதனை இடவும்
- = இசுலாம் தொடர்பான மிக அருமையான கட்டுரைகளின் பேச்சுப் பக்கத்தினில் இதனை இடவும்
- =இசுலாம் தொடர்பான சிறப்புக் கட்டுரைகளின் பேச்சுப் பக்கத்தினில் இதனை இடவும்
# சன் ஒப் பாபிலோன்

சன் ஒப் பாபிலோன் (**பாபிலோனின் மகன்**) என்பது முகமது அல் தரட்ஜி இயக்கி முகமது அல் தரட்ஜி மற்றும் ,மிதல் காசி ,ஜென்னிபர் நோர்ரிட்கே ஆகியோர் கதை அமைத்து ஜனவரி 2010 வெளிவந்த ஈராக்கிய குர்திதிரைப்படமாகும்.ஷாசட ஹுசைன், யாசிர் தாலிப் ஆகியோர் இப்படத்தில் நடித்துள்ளனர்.இத்திரைப்படமானது முகமது அல் தரட்ஜியின் ஒளிப்பதிவிலும் காத் அசெளரியின் இசையமைப்பிலும் வெளியானது.அரபு,ஜப்பானியம்,இத்தாலியம் , மற்றும் ஆங்கில மொழிகளிலெல்லாம் மொழிமாற்றம் செய்யப்படது.இந்த திரைப்படம் பல சர்வதேச விருதுகளையும் பெற்றுள்ளது
# சன் ஒப் பாபிலோன்

## நடிகர்கள்

- ஷாசட ஹுசைன்
- யாசிர் தாலிப்
# சன் ஒப் பாபிலோன்

## விருதுகள்

1. 2010 ம் ஆண்டு 60 வது பெர்லின் பன்னாட்டு திரைப்பட விழாவில் மன்னிப்பு சபையின் திரைப்பட விருது மற்றும் ஆறுதல் பரிசும்
1. 2010 ம் ஆண்டு 47 வது கார்லவீ பன்னாட்டு திரைப்பட விழாவில் நேட்பக் விருது
1. 2010 ம் ஆண்டு ரைண்டன்சே திரைப்பட விழாவில் சிறந்த சர்வதேச திரைப்படத்துக்கான விருது
1. 2010 ம் ஆண்டு ஹவாய் பன்னாட்டு திரைப்பட விழாவில் சிறந்த கதைக் கருக்கான கிராண்ட் ஜூரி விருது
1. 2010 ம் ஆண்டு எடின்பர்க் பன்னாட்டு திரைப்பட விழாவில் விசேட குறிப்புக்கான விருது
# அசுவமேத பருவம்

**அசுவமேத பருவம்** மகாபாரதத்தின் 18 பருவங்களுள் பதினான்காவது பருவமாகும்.அசுவமேத யாகம் என்பது **குதிரை வேள்வி** எனப் பொருள்படும். பிற விடயங்களுடன், தருமர் குதிரை வேள்வி செய்வது முதன்மையான நிகழ்வாகச் சொல்லப்படுவதால் இப்பருவத்துக்கு இந்தப் பெயர் வழங்கப்பட்டது.
# அசுவமேத பருவம்

## அமைப்பு

இப்பருவம் பின்வரும் இரண்டு துணைப் பருவங்களாகப் பிரிக்கப்பட்டு உள்ளது:
1. அசுவமேதிக பருவம்
1. அனுகீதா பருவம்
இப்பருவங்கள் பாண்டவர்கள் செய்த குதிரை வேள்வி தொடர்பான நிகழ்வுகளையும், அனுகீதா பருவத்தில், முன்னர் கண்ணன் அருச்சுனனுக்குச் சொன்ன கீதையின் பல விடயங்களை மீண்டும் அருச்சுனனுக்குச் சொல்வதாகவும் அமைந்துள்ளன.
# அசுவமேத பருவம்

## நிகழ்வுகள்

போரின் போது தம்மால் செய்யப்பட்ட பாவச் செயல்கள் குறித்துத் தொடர்ந்தும் வருந்துகிறான் தருமன். வியாசர் அவனைத் தேற்றி. வேள்வி செய்வதன் மூலம் எல்லாப் பாவங்களில் இருந்தும் விடுபட்டுவிடலாம் என்று கூறி, குதிரை வேள்வி நிகழ்த்தும்படி ஆலோசனை கூறுகிறார். இதற்கான நிதியைப் பெறுவதற்காக, ஒரு காலத்தில் மாருதன் என்னும் அரசன் இமயமலைப் பகுதியில் செய்த வேள்வியில் தானமாக அளிக்கப்பட்ட செல்வங்களில் பெரும்பகுதியைப் பிராமணர்கள் அங்கேயே விட்டுச் சென்றார்கள் என்றும் அதனை எடுக்கும்படியும் வியாசர் கூறுகிறார். இவ்விடத்தில் மாருதனுடைய கதையையும் வியாசர் தருமனுக்குக் கூறுகிறார். பாண்டவர்கள் அப்புதையலை அடைகிறார்கள். போரின் இறுதி நாளில் அசுவத்தாமன் செலுத்திய கணையின் தாக்கத்தால், அருச்சுனனின் மகனான அபிமன்யுவின் மனைவி உத்தரைக்குக் குழந்தை இறந்து பிறப்பதும், கண்ணன் அக்குழந்தையை உயிர்ப்பிப்பதுமான நிகழ்வும் இப்பருவத்தில் சொல்லப்படுகின்றன. இதன் பின்னர் குதிரை வேள்வி நடப்பது, இதன்போது அருச்சுனன் பல அரசர்களுடன் போரிட்டு நாடுகளைப் பிடிப்பது ஆகிய நிகழ்வுகளும் இப்பருவத்தில் இடம்பெறுகின்றன.
# ஏ. ரி. பொன்னுத்துரை

கலைப்பேரரசு **ஏ. ரி. பொன்னுத்துரை** (மே 15, 1928 - அக்டோபர் 9, 2003) இலங்கைத் தமிழ் நாடகக் கலைஞரும், ஆசிரியரும் ஆவார்.
# ஏ. ரி. பொன்னுத்துரை

## வாழ்க்கைக் குறிப்பு

பொன்னுத்துரை யாழ்ப்பாண மாவட்டம், தெல்லிப்பழை, குரும்பசிட்டி எனும் ஊரைப் பிறப்பிடமாகக் கொண்டவர். குரும்பசிட்டி மகாதேவா மகா வித்தியாலயத்தில் ஆரம்பக் கல்வி பயின்று, பின்னர் யாழ்ப்பாணம் பரமேசுவரா கல்லூரியில் இடைநிலைக் கல்வியைக் கற்றார். சென்னை கிறித்தவக் கல்லூரியில் படித்துப் பட்டம் பெற்று 1955 இல் இலங்கை திரும்பினார். காங்கேசன்துறை நடேசுவராகக் கல்லூரியில் இவர் ஆசிரியராகப் பணியில் சேர்ந்தார். பின்னர் கல்கின்னை முஸ்லிம் மகா வித்தியாலயம், இரஜவலை தமிழ் மகா வித்தியாலயம், கண்டி இந்து மகா வித்தியாலயம் ஆகியவற்றிலும் பணியாற்றினார்.
# ஏ. ரி. பொன்னுத்துரை

## நாடகக் கலையில் ஈடுபாடு

பாடசாலையில் மாணவனாக இருந்த காலத்திலேயே 1950 ஆம் ஆண்டில் உலோபியின் காதல் என்ற பள்ளி நாடகத்தில் நடித்துப் பாராட்டுப் பெற்றார். அன்றைய பிரபலமான வானொலி நாடகக் கலைஞர் சானா இதனை நெறிப்படுத்தியிருந்தார். 1951 இல் குரும்பசிட்டி சன்மார்க்க சபையின் நிதிக்காக விதியின் சதி என்ற நாடகத்தை முதற் தடவையாக தயாரித்து மேடையேற்றினார். 1951 இல் இரசிகமணி கனக. செந்திநாதன் தயாரித்த *தாகம்* என்ற ஓரங்க நாடகத்தில் மந்திரவாதியாக நடித்துப் பாராட்டுப் பெற்றார். 1952 இல் *முதலாளி தொழிலாளி* என்ற நகைச்சுவை நாடகத்தையும், 1953 இல் *குவேனி* என்ற நாடகத்தையும், 1954 இல் *ராக்கி மை டியர்* என்ற நாடகத்தையும் சென்னை கிறித்தவக் கல்லூரியில் படித்த காலத்தில் தயாரித்து மேடையேற்றினார். 1955 ஆம் ஆண்டில் இவர் தயாரித்த *நிறைகுடம்* என்ற நாடகம் 25 அரங்குகளில் மேடையேறியது. 1956 ஏப்ரல் 28 இல் *இரு மனம்* என்ற நாடகத்தைத் தயாரித்து மேடையேற்றினார்.  
1959 இல் தேவன் தயாரித்த *கற்புக்கனல்* நாடகம் கொழும்பில் மேடையேற்றப்பட்ட போது அதில் பொன்னுத்துரை வஞ்சிப்பத்தன் என்ற பாத்திரத்தில் நடித்தார். 1961 இல் கே. பாலச்சந்திரன் தயாரித்து கொழும்பு லயனல் வென்ட் அரங்கில் மேடையேற்றப்பட்ட *பதியூர் ராணி* நாடகத்தில் நடித்துப் பலரின் பாராட்டுகளைப் பெற்றார்.
# ஏ. ரி. பொன்னுத்துரை

## கலைப்பேரரசு பட்டம்

பொன்னுத்துரையின் அரங்கியல் செயல்பாடுகளைக் கௌரவிக்கும் முகமாக குரும்பசிட்டி சன்மார்க்க சபை ஏற்பாடு செய்திருந்த ஒரு விழாவில் கலையரசு க. சொர்ணலிங்கம் இவருக்கு *கலைப்பேரரசு* என்ற பட்டத்தை வழங்கிக் கௌரவித்தார். இவரது தயாரிப்புத் திறமை, நடிப்புத் திறமை குறித்து அன்றைய பத்திரிகைகள் விமரிசனம் எழுதின. இவரது பெரும்பாலான நாடகங்களை குரும்பசிட்டி சன்மார்க்க சபையே மேடையேற்றியது. யாழ்ப்பாணத்தின் பல ஊர்களிலும் இவரது நாடகங்கள் மேடையேறின. கலையரசு சொர்ணலிங்கம், வி. வி. வைரமுத்து, கவிஞர் கந்தவனம், கனக செந்திநாதன் போன்ற பல பிரபலமான கலைஞர்களும் இவரது நாடகங்களில் நடித்தனர்.  
1972 ஆம் ஆண்டில் இலங்கை வானொலி நடத்திய நாடக எழுத்தாக்கப் போட்டியில் இவரது *தாளக்காவடி* முதல் பரிசு பெற்று நாடகமாக்கப்பட்டு பலமுறை ஒலிபரப்பப்பட்டது. இது பின்னர் பல ஊர்களிலும் மேடையேற்றப்பட்டது. இலங்கை கலைக்கழகம் நடத்திய ஓரங்க நாடகப் போட்டியில் 1966 இல் *நாடகம்* என்ற நாடகத்திற்கு 2ம் பரிசும், 1967 இல் *நாமொன்று நினைக்க..* என்ற நாடகத்திற்கு முதல் பரிசும் கிடைத்தது.
# ஏ. ரி. பொன்னுத்துரை

## மேடை நாடகங்கள் சில

- நிறை குடம்
- இரு மனம்
- விதியின் சதி
- பதியூர் ராணி
- பகையும் பாசமும்
- பண்பின் சிகரம்
- நிறைகுடம்
- இரணியன்
- நாடகம்
- ஆயிரத்தில் ஒருவர்
- யூலியஸ் சீசர்
- சங்கிலியன்
- ஒளி பிறந்தது
- மன்னிப்பு
- தாளக்காவடி
# ஏ. ரி. பொன்னுத்துரை

## எழுதிய நூல்கள்

### நாடக நூல்கள்

- இறுதிப்பரிசு (முழுநீள நாடகம்)
- நாடகம் (ஓரங்க நாடகம், 1969)
- கூப்பிய கரங்கள் (ஓரங்க நாடகம்)
- பக்தி வெள்ளம் (ஓரங்க நாடகம்)
- மயில் (இரு நாடகங்கள்)
# ஏ. ரி. பொன்னுத்துரை

## எழுதிய நூல்கள்

### வரலாற்று நூல்கள்

- அரங்கு கண்ட துணைவேந்தர் (பேராசிரியர் சு. வித்தியானந்தன் பற்றியது)
- நிஜங்களின் தரிசனம்
- அரங்கக் கலைஞர் ஐவர்
- கலையுலகில் கால் நூற்றாண்டு (தன் வரலாறு)
# ஏ. ரி. பொன்னுத்துரை

## எழுதிய நூல்கள்

### கட்டுரைத் தொகுதிகள்

- பாடசாலை நாடகம்
- தாளக் காவடி
# ஆசிரமவாசிக பருவம்

**ஆசிரமவாசிக பருவம்** மகாபாரதத்தின் 18 பருவங்களுள் பதினைந்தாவது பருவம். தருமபுத்திரனின் முதல் பதினைந்து ஆண்டுக்கால நல்லாட்சியும், அதன் பின் திருதராட்டிரன், காந்தாரி, குந்தி, விதுரர் ஆகியோர் துறவு வாழ்வை மேற்கொண்டு காட்டுக்குச் செல்வதும் இந்தப் பருவத்தில் சொல்லப்படுகின்றன.
# ஆசிரமவாசிக பருவம்

## அமைப்பு

இப்பருவம் பின்வரும் மூன்று துணைப் பருவங்களைக் கொண்டது:
1. ஆசிரமவாச பருவம்
1. புத்திரதர்சன பருவம்
1. நாரதகமன பருவம்
இவற்றுள் முதல் துணைப்பருவம் தருமரின் 15 ஆண்டுக்கால நல்லாட்சி பற்றியும், திருதராட்டிரன் முதலானோர் காட்டுக்குச் செல்வது பற்றியும் கூறுகிறது. இரண்டாவது துணைப்பர்வம், பாண்டவர்கள் காட்டுக்குச் சென்று திருதராட்டிரன் முதலானோரைச் சந்திப்பது பற்றியும், வியாசர் அனைவருக்கும் போரில் இறந்து போனவர்களை வரவழைத்துக் காட்டியது பற்றியும் கூறுகிறது. இறுதித் துணைப் பர்வத்தில், திருதராட்டிரன், குந்தி, காந்தாரி ஆகியோரின் இறப்புப் பற்றியும், நாரதர் துயரில் வாடுவோருக்கு ஆறுதல் சொல்வதும், தருமர் இறுதிக் கடன்களைச் செய்வதும் அடங்குகின்றன.
# பிரேசிலின் முதலாம் பெட்ரோ

டொம் **பெட்ரோ I** (*Pedro&nbsp;I,* ஆங்கிலம்: Peter&nbsp;I; 12 அக்டோபர் 1798 &ndash; 24 செப்டம்பர் 1834), "விடுவித்தவர்" என்ற விளிப்பெயருடைய, முதலாம் பெட்ரோ பிரேசிலை நிறுவியவரும் அரசரும் ஆவார். போர்த்துக்கல்லின் அரசராக டொம் **பெட்ரோ&nbsp;IV**, என்ற பட்டப்பெயருடன் சிறிது காலம் ஆண்டவர். போர்த்துக்கல்லிலும் இவரை "விடுவித்தவர்" என்றும் "சிப்பாய் அரசர்" என்றும் அழைக்கின்றனர். லிசுபனில், அரசர் டொம் ஆறாம் யோவானுக்கும் அரசி கார்லோட்டா யோக்குனாவிற்கும் நான்காவது மகவாகப் பிறந்த பெட்ரோ&nbsp;I பிரகன்சா குடும்பத்தைச் சேர்ந்தவர். 1807இல் போர்த்துக்கல்லை பிரெஞ்சு துருப்புக்கள் ஆக்கிரமித்தப்போது தமது குடும்பத்துடன் பிரேசிலுக்கு தப்பியோடினார்.  
1820இல் லிசுபனில் எழுந்த சமத்துவப் புரட்சியை எதிர்கொள்ள பெட்ரோவின் தந்தை யோவான் போர்த்துக்கல்லிற்கு திரும்ப வேண்டி வந்தது. ஏப்ரல் 1821இல் யோவான் பிரேசிலை தமது சார்பாளராக ஆட்சிபுரிய மகன் பெட்ரோவை நியமித்து நாடு திரும்பினார். புரட்சியாளர்களின் அச்சுறுத்தல்களையும் போர்த்துக்கேய துருப்புக்களின் ஒழுங்கீனத்தையும் எதிர்கொண்ட பெட்ரோ அவற்றை அடக்கினார். 1808இல் பிரேசிலுக்குக் கொடுக்கப்பட்ட அரசியல் தன்னாட்சியை மீட்கும் போர்த்துக்கல் அரசின் முடிவிற்கு பிரேசிலில் பரவலான எதிர்ப்பு எழுந்தது. பெட்ரோ பிரேசிலியர்களுடன் இணைந்து கொண்டு செப்டம்பர் 7, 1822இல் பிரேசிலின் விடுதலையை அறிவித்தார். அக்டோபர் 12 அன்று பிரேசிலின் பேரரசராக அறிவித்துக் கொண்டார். போர்த்துக்கல்லிற்கு ஆதரவாக போரிட்ட படைகளை மார்ச்சு, 1824க்குள் வென்று ஆட்சியை நிலைப்படுத்தினார். பிரேசிலின் வடகிழக்கில் உருவான மாநிலப் பிரிவினைவாதிகளின் எதிர்ப்பையும் அடக்கினார்.  
1825இல் தெற்கு மாநிலமான சிஸ்பிளாட்டினாவில் எழுந்த பிரிவினைப் புரட்சியும் இரியோ டி லா பிளாட்டா ஐக்கிய மாநிலங்களின் பிரிவினை முயற்சியும் சிஸ்பிளாட்டினா போரைத் தொடுக்க காரணமாயிற்று. 1826இல் மார்ச்சு மாதம் சிறிது காலத்திற்காக போர்த்துக்கல்லின் அரசரானார்; இப்பொறுப்பை தமது மூத்த மகள் டொனா மாரியா&nbsp;IIவிற்காக விட்டுக் கொடுத்தார். 1828இல் சிஸ்பிளாட்டினாப் போரில் பிரேசில் அம்மாநிலத்தை இழந்தது. அதே ஆண்டு லிசுபனில் அவரது மகளிடமிருந்து ஆட்சியை பெட்ரோவின் தம்பி மிகுவல் கைப்பற்றிக் கொண்டார். பேரசரின் சர்ச்சைக்குரிய காதல் விவகாரம் அவருக்கு இழுக்கானது. பிரேசிலிய நாடாளுமன்றத்தில் அரசை தேர்ந்தெடுக்கும் உரிமை அரசருக்குள்ளதா நாடாளுமன்றத்திற்குரியதா என்ற விவாதம் வலுப்பெற்றது. பிரேசில், போர்த்துக்கல் பிரச்சினைகள் இரண்டையும் ஒருசேர கவனிக்க இயலாத அரசர் 7 ஏப்ரல் 1831 அன்று தமது வாரிசும் மகனுமான டொம் பிரேசிலின் இரண்டாம் பெட்ரோவிடம் ஆட்சியை ஒப்படைத்து நாடு திரும்பினார்.
# பிரேசிலின் முதலாம் பெட்ரோ

## மேற்கோள் நூற்றொகை

-
-
# கரீம்கஞ்சு மாவட்டம்

**கரீம்கஞ்சு மாவட்டம்** அசாமில் உள்ளது. இதன் தலைமையகம் கரீம்கஞ்ச் நகரில் உள்ளது.
இந்த மாவட்டம் 1809 சதுர கிலோமீட்டர் பரப்பளவைக் கொண்டது. இம்மாவட்டத்தின் பெயரை
**ஸ்ரீ பூமி மாவட்டம்** என்று பெயர் மாற்றப்படும் என 19 நவம்பர் 2024 அன்று அசாம் முதல்வர் அறிவித்தார்.
# கரீம்கஞ்சு மாவட்டம்

## பொருளாதாரம்

இந்த மாவட்டத்தில் உழவுத் தொழிலே பொருளாதார வளர்ச்சிக்கு காரணமாக அமைந்துள்ளது.
# கரீம்கஞ்சு மாவட்டம்

## ஆட்சிப் பிரிவுகள்

இந்த மாவட்டத்தை ஐந்து வட்டங்களாகப் பிரித்துள்ளனர். அவை: கரீம்கஞ்சு, பதர்பூர், நிலம்பசார், பாதேர்கண்டி, ராமகிருஷ்ண நகர்
# கரீம்கஞ்சு மாவட்டம்

## போக்குவரத்து

இந்த மாவட்டத்தில் ரயில், சாலைவழிப் போக்குவரத்து வசதிகள் உள்ளன. கரீம்கஞ்சு நகரில் ரயில் நிலையம் உள்ளது. கரீம்கஞ்சு நகரில் இருந்து குவகாத்திக்கு பேருந்துகள் செல்கின்றன. ஏனைய வடகிழக்கு மாநிலங்களில் உள்ள நகரங்களுக்கும் பேருந்துகள் இயக்கப்படுகின்றன.
# கரீம்கஞ்சு மாவட்டம்

## மக்கள் தொகை

2011-ஆம் ஆண்டு கணக்கெடுப்பின்போது, 1,217,002 மக்கள் வசித்தனர்.  
சதுர கிலோமீட்டருக்குள் 673 மக்கள் என்ற அளவில் மக்கள் அடர்த்தி உள்ளது. ஆயிரம் ஆண்களுக்கு இணையாக 961 பெண்கள் என்ற அளவில் பால் விகிதம் கணக்கிடப்பட்டுள்ளது. இங்கு வசிப்பவர்களில் 79.72% பேர் கல்வியறிவு பெற்றுள்ளனர்.
முஸ்லீம்களும் இந்துக்களும் பெரும்பான்மையினராக உள்ளனர். பெரும்பான்மையானோர் வங்காள மொழியைப் பேசுகின்றனர். சிலர் மணிப்புரி மொழியிலும் பேசுகின்றனர். மெய்தெய், குக்கி, திரிப்புரி, காசி ஆகிய பழங்குடி இன மக்கள் வசிக்கின்றனர்.
# மாமித் மாவட்டம்

**மாமித் மாவட்டம்** என்னும் மாவட்டம் மிசோரத்தில் உள்ளது.
இந்த மாவட்டம் 3025.75 கிலோமீட்டர் பரப்பளவில் அமைந்துள்ளது. இதன் தலைமையகம் மாமித் நகரில் உள்ளது.
# மாமித் மாவட்டம்

## ஆட்சிப் பிரிவுகள்

இந்த மாவட்டத்தை நான்கு வருவாய் மண்டலங்களாகப் பிரித்துள்ளனர். இவை: மாமித், ரேயிக், மேற்கு பைலேங், சால்னுவாம்.
# மாமித் மாவட்டம்

## மக்கள் தொகை

2011-ஆம் ஆண்டு மக்கள் தொகைக் கணக்கெடுப்பின்போது, 85,757 மக்கள் வாழ்ந்தனர். இந்த மாவட்டத்தில் சதுர கிலோமீட்டருக்குள் 29 பேர் என்ற அளவில் மக்கள் அடர்த்தி கணக்கெடுக்கப்பட்டுள்ளது. ஆயிரம் ஆண்களுக்கு 967 பெண்கள் என்ற அளவில் பால் விகிதம் அமைந்துள்ளது. இங்கு வாழும் மக்களில் 84.93% பேர் கல்வியறிவு பெற்றுள்ளனர்.
# நல்பாரி மாவட்டம்

**நல்பாரி மாவட்டம்** வடகிழக்கு இந்தியாவில் அமைந்த அசாம் மாநிலத்தின் கீழ் அசாம் கோட்டத்தில் உள்ளது. இதன் தலைமையகம் நல்பாரி நகரில் உள்ளது. இது 2257 சதுர கிலோமீட்டர் பரப்பளவில் அமைந்துள்ளது.
# நல்பாரி மாவட்டம்

## மக்கள் தொகை

2011-ஆம் ஆண்டு மக்கள் தொகைக் கணக்கெடுப்பின்போது, 769,919 மக்கள் வாழ்ந்தனர்.
சதுர கிலோமீட்டருக்கு 763 பேர் என்ற அளவில் மக்கள் அடர்த்தி உள்ளது. சராசரியாக ஆயிரம் ஆண்களுக்கு நிகராக 945 பெண்கள் என்ற அளவில் பால் விகிதம் கணக்கிடப்பட்டுள்ளது. இங்கு வாழும் மக்களில் 79.89% பேர் கல்வியறிவு பெற்றுள்ளனர்.
# எல். சுப்பிரமணியம்

**எல். சுப்பிரமணியம்** தமிழகத்தைச் சேர்ந்த வயலின் இசைக் கலைஞர் ஆவார்.
# எல். சுப்பிரமணியம்

## வாழ்க்கைக் குறிப்பு

கேரளத்தைச் சேர்ந்த வி. இலக்சுமிநாராயண ஐயர் எனும் வயலின் இசைக் கலைஞரின் மூன்று மகன்களில் ஒருவர் எல். சுப்பிரமணியம். சுப்பிரமணியம் தனது தந்தையிடமிருந்து வயலின் இசையைக் கற்றுக் கொண்டார். இவரின் அண்ணன் எல். வைத்தியநாதன் என்பவரும், தம்பி சங்கர் என்பவரும் வயலின் இசைக் கலைஞர்களாவர். தந்தை இலக்சுமிநாராயண ஐயர் யாழ்ப்பாணம் இசைக்கல்லூரியில் விரிவுரையாளராகப் பணியாற்றியவர். இவர்களின் குடும்பம் யாழ்ப்பாணத்தில் மானிப்பாய் என்னுமிடத்தில் வாழ்ந்து வந்தது. பிறகு சென்னையில் நிலையாக குடியேறிவிட்டனர்.  
சுப்ரமணியம் *எம். பி. பி. எஸ்.* எனும் மருத்துவப் படிப்பு தேறியவர். எனினும் அவர் இசையினை தனது தொழிலாகக் கொண்டார்.  
சுப்ரமணியத்தின் மனைவி விஜி எனும் பாடகர் ஆவார். அவரின் மறைவுக்குப் பின்னர் கவிதா கிருஷ்ணமூர்த்தி எனும் பின்னணிப் பாடகரை சுப்ரமணியம் மணந்தார். சுப்ரமணியத்தின் மூத்த மகன் நாராயண், இளைய மகன் அம்பி மற்றும் மகள் பிந்து ஆகிய மூவரும் இசைக் கலைஞர்களாக இருக்கின்றனர்.
# எல். சுப்பிரமணியம்

## இசைப் பணி

எல். சுப்ரமணியம், **கலிபோர்னியா இன்சிடிடியூட் ஆப் ஆர்ட்சில்** சேர்ந்து மேற்கத்திய பாரம்பரிய இசையில் உயர்நிலைப் பட்டம் பெற்றவர்.
# எல். சுப்பிரமணியம்

## பெற்றுள்ள விருதுகளும் பட்டங்களும்

- பத்மசிறீ விருது, 1989
- பத்ம பூசண் விருது, 2001
# சல்லியக்கிரியை

**சல்லியக்கிரியை** என்பது பண்டைய இந்திய மருத்துவ முறைகளுள் ஒன்றாகும். அதாவது சோழர் காலத்தில் ஆலயங்களை அண்டியிருந்த மருத்துவ மனைகளில் இம் முறை காணப்பட்டது. இது கட்டிகள் முதலானவற்றை அறுத்து குணப்படுத்தும் மருத்துவ முறையாகும். இன்றைய சத்திரசிகிச்சைக்கு ஒப்பானது. இன்றைய காலம் போன்றே அன்றைய காலத்திலும் மருத்துவ மனைகளில் வெவ்வேறு துறை சார்ந்த இரு மருத்துவர்கள் காணப்பட்டதாக அறியலாம். ஒருவர் கைநாடி பிடித்து மருந்து கொடுப்பவர். மற்றையவர் சல்லியக்கிரியை பண்ணுபவர்.  
இராஜேந்திர சோழனின் திருமுக்கூடல் மெய்க்கீர்த்தி இச் சல்லியக்கிரியை செய்வோனுக்கு வழங்கப்பட்ட நிவந்தங்கள் பற்றிக் கூறுகின்றது.
*"...சல்லியக்கிரியை பண்ணுவானுக்கு நாளொன்றுக்கு நெல் குறுணியும் ஆதுலர்க்கு மருந்துகளுக்கு வேண்டும் மருந்து பறித்து விறகிட்டு பரியாரம் பண்ணுவரிருவருக்கு நாளொன்றுக்கு நெல் குறுணியாக நெல்பதக்கும் காசொன்றாக காசிரண்டும்...........இக்காசு பத்ராவிடில் காசொன்றுக்கு தண்டவாணி ஒன்றோடொக்கும் பொன்காசு நிறைகால் இடுவதாகவும் இப்படியாண்டு ஆறாவது நிபந்தம் செய்தபடி இந்நிபந்தம் தழுவக்குழைந்தானான அபிமானபேரு பிரம்ம மாராயன்"*
# சோபானம்

**சோபானம்** என்பது இந்திய இந்துக் கோயிற் கட்டடக் கலை மரபில் படிகளைக் குறி்க்கப் பயன்படும் கலைச்சொல் ஆகும். வீடுகள் மற்றும் மாளிகைகளில் படிகள் அமைக்கப்படுவதுபோல இந்துக் கோயில்களின் கீழ்த் தளத்திலிருந்து மண்டபங்களை அடைவதற்கு சோபானம் அமைக்கப்படுவது வழமையாகும். சோபானத்தின் கைப்பிடிகளில் அலங்கார வேலைப்பாடுகள் இடம்பெறும். குறிப்பாக சுருள்யாளி வடிவம் மற்றும் கொடி வளைவுகள் முதலான வடிவங்கள் இடம்பெறுவதுண்டு. தஞ்சைப் பெரிய கோயில், தாராசுரம், திரிபுவனம் முதலான சோழர்காலக் கோயில்களில் இவ்வமைப்பிைனத் தெளிவாகக் காணமுடியும். விஜயநகர நாயக்கர் பாணியிலமைந்த கோயில்களிலும் சோபானங்கள் அமைந்துள்ளன.  
இலங்கையில் அமைந்த பெளத்தக் கட்டுமானங்களும் இம் மரபைப் பின்பற்றியிருப்பதைக் காணலாம். இதில் யாளி வடிவங்களுக்குப் பதிலாக சிங்க வடிவங்கள் அமைந்திருக்கும்.
# அரப்பாவா தீவு

**அரப்பாவா தீவு** (*Arapawa Island*) என்பது நியூசிலாந்தின் மார்ல்பரோ ஆழ்நீரிணைகளில் அமைந்துள்ள ஒரு தீவு ஆகும். இது தெற்குத் தீவின் வடகிழக்கு முனையில் உள்ளது. இதன் நிலப்பகுதி 240 சதுரகிமீ (92.7 சதுரமைல்) பரப்பளவைக் கொண்டது. இதன் மேற்கே குயீன் சார்லட் ஆழ்நீரிணையும் (*Queen Charlotte Sound*), தெற்கே வடக்குத் தீவில் உள்ள வெலிங்டன் நகரையும் பிக்டன் நகரையும் இணைக்கும் கடல்வழிப் பாதையான டோரி கால்வாயும் அமைந்துள்ளன.
# அரப்பாவா தீவு

## வரலாறு

அரப்பாவா தீவின் குன்றொன்றில் இருந்தே 1770 ஆம் ஆண்டில் பிரித்தானிய மாலுமி ஜேம்ஸ் குக் முதன் முதலில் பசிபிக் பெருங்கடலையும் தாசுமான் கடலையும் இணைக்கும் கடல்வழிப் பாதையைக் கண்டார். இப்பாதைக்கு பின்னர் குக் நீரிணை எனப் பெயரிடப்பட்டது. 1970 இல் இங்கு குக்கின் கண்காணிப்பு என்ற நினைவிடம் அமைக்கப்பட்டது.  
1820களின் இறுதியில் இருந்து 1960களின் நடுப்பகுதி வரை இத்தீவு இங்குள்ள ஆழ்நீரிணைகளில் இடம்பெறும் திமிங்கில வேட்டைக்கான தளமாக இருந்தது.
# அரப்பாவா தீவு

## வானூர்தி விபத்து

டோரி கால்வாய் மீது அமைக்கப்பட்ட அரப்பாவா தீவையும் பெருந்தரைப் பகுதியையும் இணைக்கும் மின்கம்பிகள் மீது ஏர் அல்பாட்ரோசு பயணிகள் வானூர்தி ஒன்று 1985 ஆம் ஆண்டில் மோதியது. இவ்விபத்தை குக் நீரிணையால் பயணித்த பயணிகள் கப்பல் ஒன்றில் இருந்த பல பயணிகள் கண்டனர். கப்பலில் இருந்து உடனடியாக உயிர்காப்புப் படகு ஒன்று விபத்து நடந்த இடத்துக்கு அனுப்பப்பட்டது. இரண்டு விமானிகள், மற்றும் இரு குடும்பங்களைச் சேர்ந்த 7 பேர், மற்றும் ஒருவர் உயிரிழந்தனர். சின்டி மோசி என்ற இளம் பெண் மட்டுமே உயிர் தப்பினார்.
# அரப்பாவா தீவு

## சுற்றுச்சூழல்

அரப்பாவா தீவின் பல பகுதிகளில் மரம் வெட்டல், மற்றும் எரிப்பு போன்றவற்றினால் உள்நாட்டுப் பயிரினங்கள் அழிந்து போயின. பெருமளவு பைன் மரங்கள் பயிரிடப்பட்டன. உள்நாட்டுப் பயிரினங்களின் வளர்ச்சிக்காக காட்டு ஊசியிலை மரங்கள் நஞ்சூட்டப்பட்டன.  
அரப்பாவா தீவுக்கே உரித்தான சில பன்றி, வளர்ப்புச் செம்மறியாடு மற்றும் ஆடு வகைகள் இத்தீவில் காணப்படுகின்றன. இவை எங்கிருந்து இத்தீவிற்கு வந்ததென்பது அறியப்படவில்லை. ஆரம்பகால திமிங்கில வேட்டைக்காரர்கள், அல்லது நாடுகாண் பயணிகள் இவற்றை இங்கிலாந்தில் இருந்து கொண்டு வந்திருக்கலாம் என்ற பொதுவான கருத்து நிலவுகிறது. இவ்வகை உயிரினங்கள் இங்கிலாந்தில் அழிந்து போய் விட்டன. இங்குள்ள சரணாலயங்களில் உள்ள உள்நாட்டு ஆடுகள் தற்போது நியூசிலாந்தின் ஏனைய பாகங்களிலும் வளர்க்கப்படுகின்றன.
# தென்னாபிரிக்கத் துடுப்பாட்ட அணியின் இலங்கைச் சுற்றுப்பயணம், 2014

தென்னாபிரிக்கத் துடுப்பாட்ட அணியின் இலங்கை சுற்றுப்பயணம் 2014 சூலை 3 தொடக்கம் சூலை 28 வரை இடம்பெறுகின்றது. இச்சுற்றுப் பயணத்தின் போது மூன்று ஒருநாள் போட்டிகளிலும், இரண்டு தேர்வுத்துடுப்பாட்டப் போட்டிகளிலும் அது பங்குபற்றுகிறது. தேர்வுத் தொடர் 2013 சூலையில் நடைபெறவிருந்தது, பின்னர் அது 2015 இற்குப் பின்போடப்பட்டு, அதன் பின்னர் 2014 சூலைக்கு மாற்றப்பட்டது.
# தென்னாபிரிக்கத் துடுப்பாட்ட அணியின் இலங்கைச் சுற்றுப்பயணம், 2014

## குழுக்கள்

| தேர்வுத் துடுப்பாட்டம் | ஒருநாள் பன்னாட்டுத் துடுப்பாட்டம் |  |  |  |
| --- | --- | --- | --- | --- |
| * அஞ்செலோ மாத்தியூஸ் (C)
* லகிரு திரிமான்ன (VC)
* உபுல் தரங்க
* கவ்சால் சில்வா
* குமார் சங்கக்கார
* மகேல ஜயவர்தன
* தினேஸ் சந்திமல் (wk)
* கிதுருவன் விதானகே
* ரங்கன ஹேரத்
* தில்ருவன் பெரேரா
* அஜந்த மென்டிஸ்
* சுரங்க லக்மால்
* சமிந்த இரங்கா
* தம்மிக பிரசாத்
* சானக்க வெலகெதர
* நிரோசன் திக்வெல்ல | * அசீம் ஆம்லா (capt)
* எல்விரோ பீட்டர்சன்
* டீன் எல்கார்
* பிரான்சுவா டு பிளெசீ
* ஏ பி டி வில்லியர்ஸ் (wk)
* ஜே பி டுமினி
* ஸ்டியான் வேன் சில்
* வேயின் பார்னெல்
* வெர்னன் ஃபிலான்டெர்
* மோர்னி மோர்க்கல்
* டேல் ஸ்டெய்ன்
* இம்ரான் தாஹிர்
* கைலி அபோட்
* குவின்டன் டி கொக் (wk)
* டேன் பீட் | * அஞ்செலோ மாத்தியூஸ் (C)
* லகிரு திரிமான்ன (VC)
* திலகரத்ன டில்சான்
* குசல் பெரேரா (wk)
* குமார் சங்கக்கார (wk)
* மகேல ஜயவர்தன
* கிதுருவன் விதானகே
* அசான் பிரியஞ்சன்
* உபுல் தரங்க
* சச்சித்திர சேனநாயக்கா
* ரங்கன ஹேரத்
* அஜந்த மென்டிஸ்
* திசாரா பெரேரா
* நுவன் குலசேகர
* லசித் மாலிங்க
* சுரங்க லக்மால் | * ஏ பி டி வில்லியர்ஸ் (C, wk)
* அசீம் ஆம்லா
* குவின்டன் டி கொக் (wk)
* ஜாக் கலிஸ்
* ஜே பி டுமினி
* டேவிட் மில்லர்
* வேயின் பார்னெல்
* ரயன் மெக்லாரென்
* டேல் ஸ்டெய்ன்
* மோர்னி மோர்க்கல்
* இம்ரான் தாஹிர்
* வெர்னன் ஃபிலான்டெர்
* பிரான்சுவா டு பிளெசீ
* ஆரன் பான்கிசோ
* பியூரன் ஹேன்ட்ரிஸ்க் | } |
# தென்னாபிரிக்கத் துடுப்பாட்ட அணியின் இலங்கைச் சுற்றுப்பயணம், 2014

## ஒருநாள் பன்னாட்டுப் போட்டித் தொடர்

### 3வது ஒருநாள் பன்னாட்டுப் போட்டி

தென்னாப்பிரிக்க அணி ஒரு நாள் போட்டித் தொடரை 2-1 என்ற ஆட்ட வித்தியாசத்தில் வென்றது.
# கஃபா

**கஉபா** (*Kaaba*, ** "கனசதுரம்"), என்பது சவூதி அரேபியாவில் மக்கா நகரில் உள்ள இசுலாமியர்களின் மிகப் புனிதத் தலமான மஸ்ஜிதுல் அராம் பள்ளிவாசலின் நடுவில் அமைந்துள்ள கனசெவ்வக வடிவக் கட்டடம் ஆகும். உலகெங்குமுள்ள முஸ்லிம்களின் தொழுகை இத்திசையை நோக்கியே மேற்கொள்ளப்படுகின்றது. ஏழுமுறை இடஞ்சுழியாகச்) சுற்றிவருவது என்பது முக்கியமான ஒரு நிகழ்வு. அரபு மாதங்களில் ஒன்றான துல்ஹிஜ்ஜா மாதத்தின் போது இங்கு புனிதப் பயணம் மேற்கொள்வது இசுலாமியரது ஐந்து கடமைகளில் ஒன்றாகும்.
# கஃபா

## கட்டிட அமைப்பு

கஉபாவின் நான்கு மூலைகளும் நான்கு திசைகளை சுட்டி காட்டுகின்றன. இதன் “வடக்கு-தெற்கு” முகப்பு “அகத்திய நட்சத்திரத்தை [கெனாபஸ்]” ஒருங்கினைத்துள்ளது. இதன் “கிழக்கு-மேற்கு” முகப்பு “சூரிய உதயம்-மறைவை” ஒருங்கிணைத்துள்ளது.
# பிரியதர்சன்

**பிரியதர்சன்** (*Priyadarshan*), 30 சனவரி 1957, (இயற்பெயர்: பிரியதர்சன் சோமன் நாயர்) தென்னிந்திய திரைப்பட இயக்குநரும், திரைக்கதை எழுத்தாளரும், தயாரிப்பாளரும் ஆவார். இவர் மலையாளம், தமிழ், இந்தி உள்ளிட்ட மொழிகளில் பல சிறந்த படங்களை இயக்கியுள்ளார். பாலிவுட்(இந்தி) திரைப்படங்களில் பத்து ஆண்டுகள் (2001-10) கோலோச்சிய பிரியதர்சன், ராங்ரஜ் (2013) தனது இறுதி இந்திப் படமென்றும், மலையாளப் படங்களில் முழுக்கவனம் செலுத்தப்போவதாகவும் அறிவித்தார்.
# பிரியதர்சன்

## வாழ்க்கைக் குறிப்பு

1957இல் திருவனந்தபுரத்தில் பிறந்த இவர், அரசினர் மாதிரி மேல்நிலைப்பள்ளியில் தனது ஆரம்பக் கல்வியைப் பெற்றார். திருவனந்தபுரம் பல்கலைக்கழக கல்லூரியில் முதுகலை மனோதத்துவவியலில் தேர்ச்சி பெற்றார். நூலக மேலாளரின் மகனாகப் பிறந்த இவர், சிறு வயது முதலே புத்தகப் பிரியராகி சில நாடகங்களுக்குத் திரைக்கதையும் எழுதினார். மலையாள இயக்குனரான பி. வேணுவின் திரைப்படங்களால் ஈர்க்கப்பட்டு திரைத்துறைக்குப் பயணப்பட்டார்.  
இளமைக்காலம் முதலே முக்கிய மலையாள நடிகர்களான மோகன்லால், எம். ஜி. சிறீகுமார், சுரேஷ்குமார், சணல்குமார், ஜகதீஸ், மணியன் பிள்ள ராஜு, மற்றும் அசோக் குமார் ஆகியோருடன் நட்பு கொண்டிருந்தார். அவர்களுடன் சென்னை நோக்கி 1980களில் திரைப்பட வாய்ப்புகளுக்காகப் பயணப்பட்டார். நண்பர்களின் உதவியால் 1984ல் **பூச்சாக்கொரு மூக்குத்தி**(*தமிழில்:பூனைக்கொரு மூக்குத்தி*) என்ற திரைப்படத்தை இயக்கினார். இப்படம் 100 நாட்களைத்தாண்டி கேரளத் திரையுலகில் முத்திரை பதித்தது.  
நடிகை லிஸ்ஸியை மணந்தார்.
# பிரியதர்சன்

## விருதுகள்

### தேசிய விருதுகள்

- 2012 - பத்மசிறீ விருது
- 2007 - சிறந்த திரைப்பட விருது - காஞ்சிவரம்
# பிரியதர்சன்

## விருதுகள்

### மாநில விருதுகள்

- 1994 - தென்மாவின் கொம்பத்து - கேரளமாநில சிறந்த மக்கள் பேராதரவுப் படம்
- 1995 - சிறந்த கேரள மாநிலத்திரைப்படம் இரண்டாமிடம் - காலா பாணி (தமிழில்:சிறைச்சாலையாக வெளியானது).
# பிரியதர்சன்

## விருதுகள்

### தொலைக்காட்சி விருதுகள்

#### ஏசியாநெட் விருது

- 2008 - ஜூரி விருது - இந்திய சினிமாவில் முக்கியப் பங்களிப்பு
# பிரியதர்சன்

## விருதுகள்

### தொலைக்காட்சி விருதுகள்

#### ஜெய்ஹிந்த் டி.வி விருது

- ஜெய்ஹிந்த் ரஜத் முத்ரா விருது.
# பிரியதர்சன்

## திரைப்பங்களிப்பு
# இந்தியத் துடுப்பாட்ட அணியின் இங்கிலாந்து சுற்றுப்பயணம், 2014

**2014 இந்திய துடுப்பாட்ட அணியின் இங்கிலாந்து சுற்றுப்பயணம்** 2014 சூன் 22 தொடக்கம் செப்டம்பர் 7 வரை இடம்பெறுகின்றது. இச்சுற்றுப் பயணத்தின் போது ஐந்து பன்னாட்டு தேர்வுத்துடுப்பாட்டப் போட்டிகளிலும் ஐந்து ஒருநாள் போட்டிகளிலும் ஒரு பன்னாட்டு இருபது20 துடுப்பாட்டப் போட்டியும் நடைபெறவுள்ளது. இதற்கு மேலதிகமாக இந்திய அணி முன்னோட்டப் போட்டிகளாக இரு மூன்று நாள் துடுப்பாட்டப் பயிற்சிப் போட்டியிலும் ஒரு ஒருநாள் துடுப்பாட்டப் போட்டியிலும் பங்குபற்றும்.
# இந்தியத் துடுப்பாட்ட அணியின் இங்கிலாந்து சுற்றுப்பயணம், 2014

## குழுக்கள்

| தேர்வுத் துடுப்பாட்டம் | ஒருநாள் பன்னாட்டுத் துடுப்பாட்டம் | இருபது20 |  |  |  |  |
| --- | --- | --- | --- | --- | --- | --- |
| *அலஸ்டைர் குக் (c
*மொயீன் அலி
*ஜேம்ஸ் அண்டர்சன்
*கேரி பால்லன்ஸ்
*இயன் பெல்
*கிரிஸ் ஜோர்டான்
*ஸ்டூவர்ட் பிரோட்
*லியம் பிளன்கட்
*மாட் பிரியர் (wk)
* சாம் ராப்சன்
*ஜோ ரூட்
*பென் ஸ்டோக்ஸ்
*கிறிஸ் வோக்ஸ் | *மகேந்திரசிங் தோனி (c & wk)
*வருண் ஆரோன்
*ரவிச்சந்திரன் அசுவின்
*ஸ்டுவாட் பின்னி
*ஷிகர் தவான்
*கவுதம் கம்பீர்
*ரவீந்திர ஜடேஜா
*விராட் கோலி
* புவனேசுவர் குமார்
* ஈஷ்வர் பாண்டே
*செதேஷ்வர் புஜாரா
*அஜின்கியா ரகானே
*ரித்திமான் சாஃகா wk)
*முகம்மது சமி
*இஷாந்த் ஷர்மா
*ரோகித் சர்மா
* பங்கஜ் சிங்
*முரளி விஜய் | *அலஸ்டைர் குக் (c
*மொயீன் அலி
*ஜேம்ஸ் அண்டர்சன்
*கேரி பால்லன்ஸ்
*இயன் பெல்
*ஜோஸ் பட்லர் wk)
*ஸ்டீவன் ஃபின்
* காரி கர்னி
*அலெக்ஸ் ஹேல்ஸ்
*கிரிஸ் ஜோர்டான்
*இயோன் மோர்கன்
*ஜோ ரூட்
*பென் ஸ்டோக்ஸ்
*ஜேம்ஸ் டிரெட்வெல்
*கிறிஸ் வோக்ஸ் | *மகேந்திரசிங் தோனி (c & wk)
*விராட் கோலி (vc)
*ரவிச்சந்திரன் அசுவின்
*ஸ்டுவாட் பின்னி
*ஷிகர் தவான்
*மோகித் ஷர்மா
*ரவீந்திர ஜடேஜா
*அம்பாதி ராயுடு
* புவனேசுவர் குமார்
*சுரேஷ் ரைனா
*உமேஸ் யாதவ்
*தவால் குல்கர்னி
*அஜின்கியா ரகானே
*சஞ்சு சாம்சன் wk)
*முகம்மது சமி
*கர்ண் சர்மா
*ரோகித் சர்மா
*முரளி விஜய் | *இயோன் மோர்கன் (c
*மொயீன் அலி
* ரவி போபரா
*டிம் பிரெஸ்னன்
*ஜோஸ் பட்லர் wk)
*ஸ்டீவன் ஃபின்
* காரி கர்னி
*அலெக்ஸ் ஹேல்ஸ்
*கிரிஸ் ஜோர்டான்
*ஜோ ரூட்
*ஜேசன் ராய்
*ஜேம்ஸ் டெய்லர்
*ஜேம்ஸ் டிரெட்வெல்
*கிறிஸ் வோக்ஸ் | *மகேந்திரசிங் தோனி (c & wk)
*விராட் கோலி (vc)
*ரவிச்சந்திரன் அசுவின்
*ஸ்டுவாட் பின்னி
*ஷிகர் தவான்
*மோகித் ஷர்மா
*ரவீந்திர ஜடேஜா
*அம்பாதி ராயுடு
* புவனேசுவர் குமார்
*சுரேஷ் ரைனா
*உமேஸ் யாதவ்
*தவால் குல்கர்னி
*அஜின்கியா ரகானே
*சஞ்சு சாம்சன் wk)
*முகம்மது சமி
*கர்ண் சர்மா | } |
# இந்தியத் துடுப்பாட்ட அணியின் இங்கிலாந்து சுற்றுப்பயணம், 2014

## பயிற்சிப் போட்டி

### மிடில்செக்ஸ் கவுண்டி கிரிக்கெட் கிளப் அணிக்கு எதிரான பயிற்சிப் போட்டி

---
---
# இந்தியத் துடுப்பாட்ட அணியின் இங்கிலாந்து சுற்றுப்பயணம், 2014

## தேர்வுத் தொடர்

### முதல் தேர்வு

---
---
# இந்தியத் துடுப்பாட்ட அணியின் இங்கிலாந்து சுற்றுப்பயணம், 2014

## தேர்வுத் தொடர்

### இரண்டாவது தேர்வு

---
---
# இந்தியத் துடுப்பாட்ட அணியின் இங்கிலாந்து சுற்றுப்பயணம், 2014

## தேர்வுத் தொடர்

### முன்றாவது தேர்வு

---
---
# இந்தியத் துடுப்பாட்ட அணியின் இங்கிலாந்து சுற்றுப்பயணம், 2014

## தேர்வுத் தொடர்

### நான்காவது தேர்வு

---
---
# இந்தியத் துடுப்பாட்ட அணியின் இங்கிலாந்து சுற்றுப்பயணம், 2014

## தேர்வுத் தொடர்

### ஐந்தாவது தேர்வு

---
---
# இந்தியத் துடுப்பாட்ட அணியின் இங்கிலாந்து சுற்றுப்பயணம், 2014

## ஒருநாள் பன்னாட்டுப் போட்டித் தொடர்

### 1வது ஒருநாள் பன்னாட்டுப் போட்டி

---
---
# இந்தியத் துடுப்பாட்ட அணியின் இங்கிலாந்து சுற்றுப்பயணம், 2014

## ஒருநாள் பன்னாட்டுப் போட்டித் தொடர்

### 2வது ஒருநாள் பன்னாட்டுப் போட்டி

---
---
# இந்தியத் துடுப்பாட்ட அணியின் இங்கிலாந்து சுற்றுப்பயணம், 2014

## ஒருநாள் பன்னாட்டுப் போட்டித் தொடர்

### 3வது ஒருநாள் பன்னாட்டுப் போட்டி

---
---
# இந்தியத் துடுப்பாட்ட அணியின் இங்கிலாந்து சுற்றுப்பயணம், 2014

## ஒருநாள் பன்னாட்டுப் போட்டித் தொடர்

### 4வது ஒருநாள் பன்னாட்டுப் போட்டி

---
---
# இந்தியத் துடுப்பாட்ட அணியின் இங்கிலாந்து சுற்றுப்பயணம், 2014

## ஒருநாள் பன்னாட்டுப் போட்டித் தொடர்

### 5வது ஒருநாள் பன்னாட்டுப் போட்டி

---
---
# பிரேசிலின் விடுதலை

செப்டம்பர் 7, 1822 அன்று பிரேசிலின் விடுதலை அறிவிக்கப்படுதல். அவருக்கு இராணுவ மரியாதைக் காட்டப்படுதலையும் சிலர் போர்த்துகல்லிற்கு விசுவாசத்தைக் காட்டும் நீல, வெள்ளை பட்டைகளைக் களைந்தெறிதலையும் காணலாம். ]]  
**பிரேசிலின் விடுதலை** (*Independence of Brazil*) 1821–1824 காலகட்டத்தில் நிகழ்ந்த தொடர்ச்சியான அரசியல் நிகழ்வுகளை குறிப்பதாகும். இந்தக் காலகட்டத்தில் பிரேசில் பேரரசு கோரிய விடுதலையை எதிர்த்து பிரேசிலுக்கும் போர்த்துக்கல்லிற்கும் இடையே பிணக்கு உண்டாயிற்று. பிரேசிலின் விடுதலையை இளவரசர் டொம் பெட்ரோ அறிவித்த செப்டம்பர் 7ஆம் நாள் பிரேசிலின் விடுதலை நாளாக கொண்டாடப்படுகிறது. முறையான அங்கீகாரம் பிரேசிலிற்கும் போர்த்துக்கல்லிற்கும் இடையே கையொப்பமிட்ட உடன்பாட்டின்படி 1825 இலையுதிர்காலத்தில் கிடைத்தது.
# பிரேசிலின் விடுதலை

## பின்னணி

### பிரேசிலின் துவக்க காலம்

பெட்ரோ ஆல்வாரெசு காப்ரால் தலைமையில் போர்த்துக்கேயர்களின் கப்பல் வந்திறங்கிய ஏப்ரல் 1500 முதல் தற்போதைய பிரேசில் உள்ளடங்கிய நிலப்பகுதிக்கு போர்த்துக்கல் உரிமை கோரி வந்துள்ளது. துபி-குவரானி மொழிக்குடும்பத்தைச் சேர்ந்த பழங்குடிகளின் உள்நாட்டு எதிர்ப்புகளை போர்த்துகல் எதிர்கொள்ள வேண்டியிருந்தது.  
1532இல் முதல் குடியேற்றம் நிகழ்ந்தபோதும் 1534இலிருந்துதான் குடிமைப்படுத்தல் துவங்கியது. போர்த்துகல் அரசர் யோவான் III இப்பகுதியை பதினைந்து மரபுவழி நிலக்கிழார்களுக்கு உரிமையாக்கினார். இந்த நிர்வாக அமைப்பு பிரச்சினைகளை உருவாக்கியது. இதனால் இந்தக் குடியேற்றங்களை நிர்வகிக்க 1549இல் அரசர் தலைமை ஆளுநர் ஒருவரை நியமித்தார். உள்ளூர் பங்குடிகளுடன் சில போர்த்துக்கேயர்கள் தன்மயமாயினர்; பல பழங்குடி இனத்தினர் நீண்ட போர்களிலும் ஐரோப்பியர்களால் கொணரப்பட்ட நோய்களாலும் உயிரிழந்தனர்.  
16வது நூற்றாண்டின் மத்தியில் சர்க்கரை பிரேசிலின் முதன்மையாற ஏற்றுமதிப் பொருளாக இருந்தது. இதன் உற்பத்தியே மேலும் கூட்டிட 1700இல் அத்திலாந்திக்கு பெருங்கடலுக்கு அப்பாலிலிருந்து 963,000 ஆபிரிக்க அடிமைகள் கொணரப்பட்டனர். அமெரிக்காவின் பிறபகுதிகளை விடக் கூடுதலான ஆபிரிக்கர்கள் பிரேசிலுக்குக் கொணரப்பட்டனர்.  
பிரெஞ்சுப் படைகளுடன் போரிட்டு பிரேசில் தென்கிழக்கிலும் வடமேற்கிலும் தனது நிலப்பகுதியை விரிவாக்கியது. 1567இல் இரியோ டி செனீரோவையும் 1615இல் சாவோ லூயிசையும் கையகப்படுத்தினர். அமேசான் காட்டுப் பகுதிக்குள் தங்கள் படைகளை அனுப்பி ஆங்கிலேய, டச்சுக் குடியேற்றங்களையும் கைப்பற்றினர். 1669இலிருந்து இப்பகுதியில் சிற்றூர்களையும் கோட்டைகளையும் நிறுவினர். 1680இல் தெற்கில் நீண்டதொலைவு சென்று தற்போதைய உருகுவை உள்ள இரியோ டி லா பிளாட்டா ஆற்றங்கரையில் சாக்ரமென்டோவை நிறுவினர்.  
17வது யூற்றாண்டின் இறுதியில் சர்க்கரை ஏற்றுமதி குறையத் தொடங்கியது. அதே காலத்தில் பிற்காலத்தில் மினாசு ஜெராயிசு (பொதுச் சுரங்கங்கள்) என்றழைக்கப்பட்ட நிலப்பகுதியில் தங்கம் கண்டு பிடிக்கப்பட்டது. இந்தச் சுரங்களில் தங்கத்தை நாடி பிரேசிலிலிருந்தும் போர்த்துக்கல்லில் இருந்தும் ஏராளமானோர் இப்பகுதிக்கு இடம்பெயர்ந்தனர்.  
எசுப்பானியர்கள் தங்களுக்குரியதாக கோரிய பகுதிகளில் போர்த்துக்கேய விரிவாக்கத்தைத் தடுத்தனர். 1777இல் *பந்தா ஓரியன்டல்* என்றழைக்கப்பட்ட பகுதியைக் கைப்பற்றினர். இருப்பினும் அந்தாண்டு ஏற்பட்ட சான் இல்டிபொன்சோ முதலாம் உடன்பாட்டின்படி போர்த்துக்கல்லால் விரிவாக்கப்பட்ட பகுதிகள் அவர்களுக்கு வழங்கப்பட்டன.
# பிரேசிலின் விடுதலை

## பின்னணி

### குடிமைப்பட்ட நாட்டிலிருந்து ஐக்கிய இராச்சியமாக

1807இல் நெப்போலியப் படைகள் போர்த்துக்கலில் நுழைந்தபோது போர்த்துக்கேய அரசக் குடும்பம் பிரேசிலுக்குத் தப்பியோடினர்; இரியோ டி செனீரோவை போர்த்துக்கல்லின் தற்காலிகத் தலைநகராகக் கொண்டனர். இதனால் பிரேசிலில் தனிப்பட்ட நாட்டுக்குரிய அரசு அங்கங்கள் உருவாகத் தொடங்கின. பிரேசில் மற்ற நாடுகளுடன் தன்னிச்சையாக வணிகம் புரிய இயன்றது. 1815இல் நெப்போலியனது படைகளைத் தோற்கடித்த பிறகு பிரேசிலில் தலைநகரை பராமரிக்கவும் மீண்டும் தாங்கள் குடிமைப்படுத்தப்படுவோமோ என்ற பிரேசிலியர்களின் அச்சத்தை நீக்கவும் போர்த்துக்கலின் ஆறாம் யோவான் சட்டப்படி பிரேசிலின் நிலையை போர்த்துக்கல்லிற்கு இணையான, போர்த்துக்கல், பிரேசில், அல்கார்வெசு ஆகியவற்றின் ஐக்கிய இராச்சியத்தின் அங்கமான பகுதியாக அறிவித்தார். இந்தச் சமநிலையை பிரேசில் அடுத்த ஏழாண்டுகளுக்கு அனுபவித்தது.
# பிரேசிலின் விடுதலை

## விடுதலைக்கான வழித்தடம்

### போர்த்துக்கேய *கொர்தெசு*

1820இல் போர்த்துகலில் அரசியலமைப்புச் சட்டப் புரட்சி வெடித்தது. இதன் விளைவாக இராச்சியத்தின் முதல் அரசியலமைப்புச் சட்டத்தை உருவாக்க *கொர்தெசு* (அல்லது அரசமைப்பு உருவாக்க சட்டமன்றம்) கூடியது. *கொர்தெசு* 1808ஆம் ஆண்டிலிருந்து பிரேசிலில் வாழ்ந்து வந்த டொம் (அரசர்)யோவான் VI போர்த்துக்கல்லிற்குத் திரும்ப வேண்டும் என வலியுறுத்தினர். 1815இல் பிரேசிலை பிரேசில் இராச்சியமாக தகுதியை உயர்த்தி போர்த்துக்கல், பிரேசில், அல்கார்வெசு ஆகியவற்றின் ஐக்கிய இராச்சியத்தின் அங்கமாக அறிவித்திருந்த மன்னர் தமது மகனும் வாரிசு இளவரசருமாகிய பெட்ரோவை அரசப் பிரதிநிதியாக ஆள மார்ச்சு 7, 1821இல் ஆணையிட்டார். ஏப்ரல் 26 அன்று அரசர் ஐரோப்பாவிற்குப் பயணமானார்.பெட்ரோ உள்துறை, வெளியுறவுத்துறை, படைத்துறை, நிதி அமைச்சர்களின் துணையுடன் இராச்சியத்தை ஆளத் தொடங்கினார்.  
பிரேசிலில் பணிபுரிந்து வந்த படைத்துறை அதிகாரிகள் போர்த்துக்கல்லில் நிகழ்ந்தேறிய அரசமைப்பு இயக்கத்திற்கு ஆதரவான நிலை கொண்டிருந்தனர். படைத்தளபதி ஜோர்ஜ் டி அவிலெசு உள்துறை அமைச்சரையும் நிதி அமைச்சரையும் வெளியேற்றி நாடு கடத்த இளவரசரால் ஆணை பிறப்பிக்கச் செய்தார். இந்த இருவரும் இளவரசருக்கு மிக்க விசுவாசமாக இருந்தபோதும் படைத்துறையினரின் வஞ்சனைக்கு ஆளாயினர். தன்னை மீறி இந்தச் செயலை ஆற்றவைத்ததற்காக பெட்ரோ உள்ளூர வருந்தினார். இதே நேரம், செப்டம்பர் 30, 1821 இல் *கொர்தெசு* பிரேசிலிய மாநிலங்களை நேரடியாக போர்த்துக்கல்லிற்கு கீழாக இயங்கும்படியான ஆணையை அங்கீகரித்தது. மன்னர் பெட்ரோ இதன் மூலம் இரியோ டி செனீரோ மாநிலத்திற்கு மட்டுமே ஆளுநர் ஆனார். இதன் பிறகு பெட்ரோவை ஐரோப்பாவிற்கு திரும்ப வேண்டும் என்றும் ஆறாம் யோவான் உருவாக்கிய நீதிமன்றங்கள் கலைக்கப்படுகின்றன என்றும் வேறு ஆணைகள் பிறப்பித்தது.  
*கொர்தெசின்* இந்த நடவடிக்கைகளுக்கு பிரேசிலிய மக்கள் (பிரேசிலில் பிறந்தவர்களும் போர்த்துக்கல்லில் பிறந்தவர்களும்) பரவலாக எதிர்ப்புத் தெரிவித்தனர்.
# பிரேசிலின் விடுதலை

## விடுதலைக்கான வழித்தடம்

### அவிலெசு கிளர்ச்சி

*கொர்தெசின்* போர்த்துக்கேய உறுப்பினர்கள் இளவரசருக்கு எவ்வித மரியாதையையும் காட்டவில்லை;அவரை நகையாடவும் செய்தனர். இதனால் கொர்தெசிற்கு ஆதரவாக இருந்த இளவரசர் படிப்படியாக பிரேசிலுக்கு ஆதரவாக மாறினார். கொர்தெசை எதிர்த்த இரு குழுக்களும் இவ்வாறே திறந்த மனுவை அளித்தனர். இவற்றின் மீதாக சனவரி 9, 1822இல் இளவரசரின் பதிலை வெளியிட்ட நாளிதழ்களின்படி : “அனைவரின் நலனுக்காகவும் நாட்டின் பொது மகிழ்ச்சிக்காகவும் நான் தயாராக உள்ளேன்: மக்களுக்குச் சொல்லுங்கள் நான் தங்குகிறேன்” என்று அறிவித்தார்.  
*கொர்தெசை* எதிர்த்த பெட்ரோவின் முடிவையடுத்து அவிலெசின் தலைமையிலான 2,000 சிப்பாய்கள் கிளர்ச்சி செய்து காசுத்திலோ குன்றருகே முற்றுகையிட்டனர். இவர்களை சுற்றி 10,000 ஆயுதமேந்திய பிரேசிலியர் சூழ்ந்து கொண்டனர். டொம் பெட்ரோ போர்த்துக்கேய தளபதியை "பணிநீக்கம்" செய்து தங்கள் படையினருடன் போர்த்துக்கல் செல்ல ஆணையிட்டார்.  
சனவரி 18, 1822இல் ஓசே பொனிபேசியோ உள்துறை மற்றும் வெளியுறவுத்துறை அமைச்சராக நியமிக்கப்பட்டார். பெட்ரோ பட்டறிவு மிக்க அரசியல்வாதியான பொனிபேசியோவை நம்பிக்கைக்கு உரியவராக கருதினார். கான்சேல்வ்சும் மற்ற அரசமைப்புவாதிகளும் இந்த பிணைப்பை குறைக்க இளவரசரை *பிரேசிலின் நிரந்தரக் காப்பாளர்* என்ற பட்டம் தந்தனர். அரசமைப்புவாதிகள் பிரேசிலுக்கான அரசமைப்பு உருவாக்க சட்டமன்றத்தை விரும்பினர். பொனிபேசியோவின் குழுவினர் பிரெஞ்சுப் புரட்சியின்போது நிகழ்ந்த அரசின்மை போன்ற நிலையைத் தவிர்க்க பெட்ரோவே அரசமைப்பை வழங்கிட வேண்டும் என விரும்பினர்.
# பிரேசிலின் விடுதலை

## விடுதலைக்கான வழித்தடம்

### ஐக்கிய இராச்சியத்திலிருந்து தனிப் பேரரசாக

மக்கள் மகிழ்ச்சி வெள்ளத்தில் திளைத்தல்]]
சாவோ பாவுலோ மாநிலத்தின் ஆதரவை வேண்டி அதன் தலைநகருக்கு 25 ஆகத்து சென்ற பெட்ரோ அங்கு செப்டம்பர் 5 வரை தங்கியிருந்தார். மீண்டும் இரியோ திரும்புகையில் செப்டம்பர் ஏழாம் நாளன்று அவரது மனைவியிடமிருந்தும் பொனிபேசியோவிடமிருந்தும் அவருக்கு செய்தி வந்தது; அதன்படி கொர்டெசு பொனிபேசியோ அமைச்சரவையின் அனைத்து செயற்பாடுகளையும் இரத்து செய்துள்ளதாகவும் அவரது எஞ்சிய அதிகாரத்தையும் பறித்துள்ளதாகவும் தெரிய வந்தது. இதனால் சினமுற்ற பெட்ரோ தமது உடனிருந்தவர்களிடம் *போர்த்துக்கேய அரசமைப்பு உருவாக்க சட்டமன்றம் நம்மை அடிமைப்படுத்த நினைக்கிறது;இன்றிலிருந்து நமது உறவுகள் முறிந்தன; எந்த கட்டுகளும் நம்மை இனி பிணைப்பதில்லை* என்று கூறினார். தொடர்ந்து போர்த்துக்கல்லின் சின்னமாகிய நீல-வெள்ளை கைப்பட்டையை கழற்றி எறிந்தார். பின் முழக்கமிட்டார்: *கைப்பட்டைகள் கழன்றன, வீரர்களே ! விடுதலைக்கும் பிரேசிலின் பிரிவினைக்கும் வந்தனங்கள் !!* உறையிலிருந்த வாளையுருவி "பிரேசிலின் விடுதலைக்காக எனது குருதி மீதும், கௌரவம் மீதும் கடவுள் மீதும் உறுதி பூண்கிறேன்" என்றும் “விடுதலை அல்லது வீர மரணம்!” என்று முழக்கமிட்டார். இந்த நிகழ்வு "இபிரங்கா முழக்கம்" (Cry of Ipiranga) என்று குறிப்பிடப்படுகிறது.  
செப்டம்பர் 7, 1822 இரவன்று பெட்ரோவும் அவரது குழுவும் சாவோ பாவுலோ நகரை அடைந்து பிரேசிலின் விடுதலை குறித்த செய்தியை பரப்பினர். இதனால் பெருமகிழ்ச்சியுற்ற மக்கள் அவரை *பிரேசிலின் மன்னர்* என்றும் *பிரேசிலின் பேரரசர்* என்றும் முழங்கினர். பெட்ரோ இரியோ டி செனீரோவிற்கு செப்டம்பர் 14 அன்று திரும்பியபோது ஜோக்கியம் கான்சேல்வ்சும் மற்ற அரசமைப்புவாதிகளும் இளவரசரை முறையான அரசமைப்பின்படியான பேரரசராக அறிவிக்க துண்டுப் பிரசுரங்களை வெளியிட்டனர். அடுத்தநாள் புதிய கொடியும் தனிப்பட்ட அரசச்சின்னமும் உருவாக்கப்பட்டன.  
பெட்ரோ ஆறாம் யோவானுக்கு எழுதிய மடல் மூலம் அலுவல்முறையான பிரிவினை செப்டம்பர் 22, 1822 அன்று நிகழ்ந்தது. இந்த மடலில் பெட்ரோ தம்மை அரசப் பிரதிநிதி என்றும் தமது தந்தையை விடுதலையான பிரேசிலின் அரசராகவும் விவரித்துள்ளார். அக்டோபர் 12, 1822 அன்று சான்டானா களத்தில் இளவரசர் பெட்ரோ *டொம் முதலாம் பெட்ரோ* என அரசமைப்புப்படியான பேரரசராகவும் பிரேசிலின் நிரந்தரக் காப்பாளராகவும் அறிவிக்கப்பட்டார். பிரேசில் பேரரசும் பெட்ரோவின் ஆட்சியும் அன்று துவங்கின. இருப்பினும், பெட்ரோ தாம் பேரரசராக பொறுப்பேற்றாலும் தமது தந்தை யோவான் VI பிரேசிலுக்கு திரும்பினால் அவரே பேரரசராவார் என்று அறிவித்தார்.
# பிரேசிலின் விடுதலை

## விடுதலைப் போர்

பிரேசிலியர்களுக்கும் போர்த்துக்கேயர்களுக்கும் இடையே பெப்ரவரி 1822இலிருந்து நவம்பர் 1823 வரை சிறுசிறு வெடிப்புகளாக போர் நடைபெற்று வந்தது. கடைசி போர்த்துக்கேயத் துருப்புக்கள் நவம்பர் 1823இல் சரணடைந்தனர். நிலத்திலும் கடலிலும் நடந்த இந்தப் போர்களில் இருபுறமும் வழமையான படைகளுடன் குடிப்படைகளும் பங்கேற்றன.  
புதிதாக உருவான பிரேசிலிய தரைப்படை மற்றும் கடற்படையில் புலம்பெயர்ந்தவர்கள் உட்பட உள்நாட்டவர்கள் கட்டாயமாக சேர்க்கப்பட்டனர். குடிப்படைகளில் அடிமைகளைச் சேர்த்துக் கொண்டனர்; அடிமைத்தளைகளை களைந்து காலாட்படை, கடற்படைகளில் பயன்படுத்திக் கொண்டனர். நிலச்சண்டைகளும் கடற்சண்டைகளும் பாகையா, சிஸ்பிளாட்டினா, இரியோ டி செனீரோ மாநிலங்களில் நடைபெற்றன. தவிர மாரன்யோ, பெர்னம்புகோவிலும் (அக்காலத்தில் இம்மாநிலங்களில் தற்கால மாநிலங்களான சியாரா, பியாயுயி, இரியோ கிராண்டு டோ நார்த்தை உள்ளடங்கியிருந்தன) சண்டைகள் நடைபெற்றன.  
1822இல் குடிப்படைகளுக்கிடையான சண்டைகள் மேற்குறிப்பிட்ட மாநிலங்களின் பெரும் நகரங்களின் சாலைகளில் நடைபெற்றன. 1822வின் கடைசி மாதங்களில் வந்திறங்கிய போர்த்துக்கேய படைகள் உள்ளூர் குடிப்படைகளை சவ்வாதோர், மொண்டேவீடியோ மற்றும் சாவோ லூயிசு நகரங்களில் வெற்றிகொண்டாலும் பெரும்பாலான நகரங்களிலும் ஊரகப்பகுதிகளில் நடந்த கரந்தடிப் போரிலும் தோல்வி கண்டனர். 1823இல் பிரேசிலிய படை தனது இழப்புகளுக்கு, (நபர்கள்,வழங்கல்கள்) மாற்று பெற முடிந்ததால் மிகவும் விரிவடைந்திருந்தது. ஆனால் போர்த்துக்கேய படை சுருங்கி தங்கள் எதிர்ப்பை சிறு பகுதிக்குள் அடக்கிக் கொண்டது; துறைமுகம் அமைந்த சில மாநிலத் தலைநகரங்களில் மட்டுமே எதிர்ப்பு இருந்தது.  
துவக்கத்தில் பிரேசிலிய கடற்படைக்குப் பின்னடைவு ஏற்பட்டது; கப்பற் பணியாளர்களில் பெரும்பாலோர் போர்த்துக்கேயர்களாக இருந்தமையால் இது நிகழ்ந்தது. 1823இல் கடற்படை சீரமைக்கப்பட்டு பிரேசிலியர்கள் (விடுவிக்கப்பட்ட அடிமைகள் மற்றும் கட்டாயமாகச் சேர்க்கப்பட்ட வெள்ளை நிறத்தவர்) கப்பல்களைச் செலுத்தியதாலும் அமெரிக்க பிரித்தானியக் கூலிப்படைகளை பயன்படுத்தியதாலும் வெறி காணத் தொடங்கினர். கடலோரம் முழுமையும் பிரேசிலியக் கடற்படையின் கட்டுப்பாட்டில் வந்தமையால் நிலத்திலிருந்த போர்த்துக்கேய வீரர்கள் தனிப்படுத்தப்பட்டனர். 1823 இறுதியில் அத்திலாந்திக்கு கடலைக் கடந்து போர்த்துக்கல்லின் எல்லை வரை போர்த்துக்கேய கடற்படையை துரத்தியடித்தனர்.  
இன்று வரை இந்தச் சண்டைகளில் உயிரிழந்தவர்கள் குறித்த நம்பகமான புள்ளியியல் கிடைக்கப்பெறவில்லை. இருப்பினும் வரலாற்றுப் பதிவுகள், அக்காலத்து அறிக்கைகள், அக்காலத்து உலகின் பிற பகுதிகளில் நிகழ்ந்த இவற்றையொத்த சண்டைகளின் புள்ளியியல் ஆகியவற்றைக் கொண்டும் சண்டை நிகழ்ந்த கால அளவைக் கொண்டும் (22 மாதங்கள்) இருபுறத்தும் 5,700இலிருந்து 6,200 பேர் வரை உயிரிழந்திருக்கலாம் என மதிப்பிடப்படுகிறது.